Alisson = ni-ti point | Indkast.dk
Alisson = ni-ti point
Premier League-eksperten Mikkel Bischoff tror, at Liverpool og Manchester City bliver topholdene i England.
-	Hvor Liverpool i sidste sæson måske havde 12-13 spillere at køre igennem med, har de nu 16-17-18 spillere. Det kan blive afgørende, for det havde City i sidste sæson. Det skal bringe Liverpool tættere på, at de har en bredere trup.
Sådan siger Mikkel Bischoff til Ritzau kort tid inden, at Premier League starter. Liverpool og Manchester City bliver topholdene – men hvem vinder?
-	Alisson var den bedste målmand i den italienske Serie A (for Roma, red.) i sidste sæson. Kan han opretholde det niveau, er der måske ni-ti point mere til Liverpool i denne sæson.
-	Manchester City kommer ikke til at gentage rekorderne, fordi truppen på grund af VM ikke har været helt så meget på plads som i sidste sæson. Jeg tror, at Liverpool kommer til at være med langt hen ad vejen, men ikke hele vejen.
87.37 ms